ประกาศธนาคารแห่งประเทศไทยที่ สนส. 45 / 2551เรื่อง หลักเกณฑ์การซื้อหรือมีไว้ซึ่งอสังหาริมทรัพย์เพื่อเป็นสถานที่สําหรับประกอบธุรกิจหรือสําหรับพนักงานและลูกจ้างของบริษัทเงินทุนและบริษัทเครดิตฟองซิเอร์-----------------------------------อื่นๆ - 1. เหตุผลในการออกประกาศ พระราชบัญญัติธุรกิจสถาบันการเงิน พ.ศ. 2551 ห้ามมิให้สถาบันการเงินซื้อหรือมีไว้ซึ่งอสังหาริมทรัพย์ เว้นแต่เพื่อใช้เป็นสถานที่สําหรับการประกอบธุรกิจ หรือเป็นที่พักหรือเพื่อสวัสดิการของพนักงานและลูกจ้างของสถาบันการเงินนั้น โดยต้องได้รับอนุญาตจากธนาคารแห่งประเทศไทย และการที่สถาบันการเงินยังคงถือครองอสังหาริมทรัพย์ที่ไม่ได้ใช้ประโยชน์จากการเป็นสถานที่สําหรับประกอบธุรกิจแล้ว เป็นการใช้เงินทุนที่ไม่ตรงตามวัตถุประสงค์ของการประกอบธุรกิจสถาบันการเงิน อีกทั้งยังอาจก่อให้เกิดความเสี่ยงซึ่งมีผลกระทบต่อฐานะของสถาบันการเงิน ธนาคารแห่งประเทศไทยจึงได้ออกหลักเกณฑ์ในการซื้อหรือมีไว้ซึ่งอสังหาริมทรัพย์เพื่อประโยชน์ดังกล่าวข้างต้นให้บริษัทเงินทุนและบริษัทเครดิตฟองซิเอร์ถือปฏิบัติ ในการออกประกาศฉบับนี้เป็นการอ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 โดยสาระสําคัญของหลักเกณฑ์ไม่เปลี่ยนแปลงไปจากเดิมอื่นๆ - 2. อํานาจตามกฎหมาย อาศัยอํานาจตามความในมาตรา 13 และมาตรา 80 (2) (ก) แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกข้อกําหนดเรื่อง หลักเกณฑ์การซื้อหรือมีไว้ซึ่งอสังหาริมทรัพย์เพื่อเป็นสถานที่สําหรับประกอบธุรกิจ หรือสําหรับพนักงานและลูกจ้างของบริษัทเงินทุนและบริษัทเครดิตฟองซิเอร์ ตามความในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเงินทุนและบริษัทเครดิตฟองซิเอร์ตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศและหนังสือเวียนที่ยกเลิก 4.1 หนังสือเวียนที่ ธปท.งฟ.(ว) 2196/2537 ลงวันที่ 21 พฤศจิกายน 2537 เรื่อง การอนุญาตให้ซื้อหรือมีไว้ซึ่งอสังหาริมทรัพย์ เพื่อใช้เป็นสถานที่ตั้งสํานักงานอํานวยสินเชื่อหรือสํานักงานบริการด้านหลักทรัพย์ 4.2 หนังสือเวียนที่ ธปท.งฟ.(ว) 2261/2537 ลงวันที่ 1 ธันวาคม 2537 เรื่อง การอนุญาตให้บริษัทเงินทุน บริษัทเงินทุนหลักทรัพย์ และบริษัทเครดิตฟองซิเอร์ มีไว้ซึ่งอสังหาริมทรัพย์อื่นๆ - 5. เนื้อหา 5.1 หลักเกณฑ์ในการอนุญาตให้บริษัทเงินทุนซื้อหรือมีไว้ซึ่งอสังหาริมทรัพย์เพื่อใช้เป็นสถานที่สําหรับดําเนินธุรกิจ มีดังต่อไปนี้ (1) เป็นอสังหาริมทรัพย์ที่ซื้อหรือมีไว้เพื่อใช้เป็นสถานที่ตั้งสํานักงานอํานวยสินเชื่อ หรือสํานักงานสาขาในเขตพื้นที่ที่ได้รับอนุญาตแล้วเท่านั้น (2) ขนาดที่ดินที่บริษัทเงินทุนจะซื้อหรือมีไว้เพื่อใช้เป็นสถานที่จัดตั้งสํานักงานอํานวยสินเชื่อ หรือสํานักงานสาขา รวมทั้งเป็นที่พักของพนักงานและลูกจ้าง มีเนื้อที่รวมกันไม่เกินสํานักงานละ 400 ตารางวา สําหรับขนาดพื้นที่ปฏิบัติงานในอาคารที่จะปลูกสร้างใหม่ หรือซื้ออาคารพร้อมที่ดิน หรือเช่าพื้นที่ในอาคารหรือห้องชุดในอาคารชุดไม่เกินสํานักงานละ 500 ตารางเมตร และต้องเป็นสัดส่วนเฉพาะสํานักงานแยกต่างหากจากกิจการอื่นโดยชัดเจน (3) จํานวนเงินลงทุนในการซื้อที่ดินพร้อมอาคาร หรือปลูกสร้างอาคารสํานักงานใหม่หรือซื้อพื้นที่ในอาคารหรือห้องชุดในอาการชุด และรวมทั้งเป็นที่พักพนักงาน เมื่อรวมค่าตกแต่งมีมูลค่ารวมกันไม่เกินสํานักงานละ 20 ล้านบาท ให้บริษัทเงินทุนแจ้งธนาคารแห่งประเทศไทยทราบพร้อมเอกสารหลักฐานที่เกี่ยวข้องภายใน 15 วัน นับแต่วันที่ทําสัญญาซื้อขาย หรือสัญญาเช่าดังกล่าว สําหรับการซื้อหรือมีไว้ซึ่งอสังหาริมทรัพย์ที่ไม่อยู่ในหลักเกณฑ์ตามข้อ 5.1 (1) (2) และ (3) บริษัทเงินทุนต้องขออนุญาตต่อธนาคารแห่งประเทศไทยก่อนดําเนินการเป็นรายกรณี 5.2 การขยายสถานที่ทําการของบริษัทเงินทุนและบริษัทเครดิตฟองซิเอร์ ในกรณีดังต่อไปนี้ (1) การเช่าเพื่อขยายพื้นที่ทําการภายในอาคารเดียวกันหรือในบริเวณใกล้เคียงกับอาคารที่ทําการสํานักงานใหญ่ที่อยู่ในรัศมีไม่เกิน 200 เมตร (2) การเช่าพื้นที่ปฏิบัติงานของหน่วยงานที่ไม่ต้องติดต่อกับประชาชน (3) การเช่าพื้นที่เพื่อใช้เป็นที่เก็บเอกสาร หรือที่จอดรถโดยมีสิทธิครอบครองสถานที่นั้น ให้บริษัทเงินทุนและบริษัทเครดิตฟองซิเอร์มีหนังสือขออนุญาตต่อธนาคารแห่งประเทศไทย พร้อมเหตุผลและข้อมูลที่เกี่ยวข้อง หากธนาคารแห่งประเทศไทยไม่มีหนังสือทักท้วงภายใน 10 วัน นับแต่วันที่ธนาคารแห่งประเทศไทยได้รับหนังสือขออนุญาตจากบริษัทเงินทุนและบริษัทเครดิตฟองซิเอร์ ถือว่าธนาคารแห่งประเทศไทยได้อนุญาตให้บริษัทนั้นทําสัญญาเช่าสถานที่ได้ และเมื่อบริษัทได้ดําเนินการแล้วให้จัดส่งเอกสารหลักฐานให้ธนาคารแห่งประเทศไทยทราบภายใน 15 วันนับแต่วันที่ทําสัญญาเช่าดังกล่าว 5.3 กรณีบริษัทเงินทุนและบริษัทเครดิตฟองซิเอร์เช่าสถานที่เพื่อเก็บรักษาเอกสารหรือสื่อบันทึกข้อมูลคอมพิวเตอร์ หรือใช้เป็นสถานที่จอดรถโดยไม่มีกรรมสิทธิ์ครอบครองให้ดําเนินการได้โดยไม่ต้องขออนุญาต ทั้งนี้ หากมีการใช้บริการจัดเก็บและดูแลเอกสาร หรือเก็บรักษาสื่อบันทึกข้อมูลคอมพิวเตอร์จากบุคคลภายนอก ให้ปฏิบัติตามประกาศธนาคารแห่งประเทศไทยเรื่อง หลักเกณฑ์เกี่ยวกับการใช้บริการจากบุคคลภายนอก (Outsourcing) ในการประกอบธุรกิจของสถาบันการเงิน และที่แก้ไขเพิ่มเติมอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย